Deivs Kings

Deivs Kings (: dzimis ) ir bijušais kanādiešu hokeja treneris. Karjeras laikā bija KHL klubu Jaroslavļas "Lokomotiv", Magņitogorskas "Metallurg", NHL klubu Kalgari "Flames", Kolumbusas "Blue Jackets", DEL klubu Manheimas "Adler", Hamburgas "Freezers", SHL līgas Malmes "Redhawks" galvenais treneris.

 Trenera karjera 
Trenera karjeru sāka 1970. gados. 1981.—82. gada sezonā kļuva par Kanādas U-20 hokeja izlases treneri, tāpat bija trenera palīgs Kanādas hokeja izlases startā 1982. gada Pasaules čempionātā.

No 1983. līdz pat 1992. gadam bija Kanādas izlases galvenais treneris, kopā ar komandu piedaloties trīs olimpisko spēļu turnīros, kā arī piecos Pasaules čempionātos.

1992.—93. gada sezonā sāka darbu kā NHL kluba Kalgari "Flames" galvenais treneris. Kopā ar "Flames" trīs reizes sasniedza Stenlija kausa izcīņas pirmo kārtu. 1997.—98. un 1998.—99. gada sezonās bija Monreālas "Canadiens" galvenā trenera palīgs, taču no 2000.—01. līdz 2002.—03. gada sezonai vadīja Kolumbusas "Blue Jackets".

2003.—04. gada sezonā Kings sāka strādāt Eiropā, nākamajos sešos gadus trenējot gan Vācijas hokeja līgas klubus Hamburgas "Freezers" un Manheimas "Adler", gan arī Krievijas Superlīgas vienību Magņitogorskas "Metallurg". Kings kļuva par pirmo Ziemeļamerikas treneri, kas strādājis kādā no Krievijas Superlīgas klubiem.

2009.—10. un 2010.—11. gada sezonās bija NHL vienības Fīniksas "Coyotes" trenera palīgs.

2013.—14. gada sezonas vidū nomainīja Pjotru Vorobjovu kā Jaroslavļas "Lokomotiv" galvenais treneris. Kopā ar komandu sasniedza Rietumu konferences finālsēriju, kurā ar 1—4 piekāpās Prāgas "Lev". Pēc sezonas beigām savu sadarbību ar klubu Kings pārtrauca. Vasarā par "Lokomotiv" treneri kļuva Šons Simpsons, taču jau septembra nogalē viņš tika atlaists, amatā atgriežoties Kingam.
 Atsauces 

 Ārējās saites 

Kategorija:1947. gadā dzimušie
Kategorija:Kanādas hokeja treneri
Kategorija:Kalgari "Flames" treneri
Kategorija:Kolumbusas "Blue Jackets" treneri
Kategorija:Magņitogorskas "Metallurg" treneri
Kategorija:Jaroslavļas "Lokomotiv" treneri
Kategorija:Kanādas hokeja izlases treneri
Kategorija:IIHF slavas zālē uzņemtie
Kategorija:Saskačevanā dzimušie